L 272/6 Euroopan unionin virallinen lehti 13.9.2014 KOMISSION TÄYTÄNTÖÖNPANOASETUS (EU) N:o 968/2014, annettu 12 päivänä syyskuuta 2014, siirtymätoimenpiteistä sokerialalla Kroatian liittymisen vuoksi annetun täytäntöönpanoasetuksen (EU) N:o 170/2013 muuttamisesta EUROOPAN KOMISSIO, joka ottaa huomioon Kroatian liittymissopimuksen, ottaa huomioon Kroatian liittymisasiakirjan (') ja erityisesti sen 41 ja 16 artiklan yhdessä sen liitteessä IV olevan 3 jakson a kohdan 4 kohdan kanssa, sekä katsoo seuraavaa: (1) — Komission täytäntöönpanoasetuksessa (EU) N:o 170/2013 (?) vahvistetaan siirtymätoimenpiteet sokerialalla Kroa- tian unioniin liittymisen vuoksi. Kyseisen asetuksen II luvun 2 jaksossa käsitellään Kroatiassa sen unioniin liit- tyessä olleiden sokerin ylijäämien määrittämistä ja markkinoilta poistamista. Siinä vahvistetaan erityisesti sokerin ylijäämien määrittämistä, niiden markkinoilta poistamista sekä markkinoilta poistamisen todisteita, jotka Kroatian tunnistettujen toimijoiden on toimitettava, koskevat määräajat. Siinä vahvistetaan myös viitejaksot, joita on käytet- tävä laskettaessa Kroatialle kuuluvia maksuja, jos ylijäämiä ei ole poistettu markkinoilta. (2) — Komission — täytäntöönpanoasetuksella (EU) N:o 50/2014() jatkettiin täytäntöönpanoasetuksessa —(EU) N:o 170/2013 vahvistettuja määräaikoja siltä osin kun ne koskevat sokerin ylijäämien määrittämistä Kroatian toimittamien tietojen perusteellisen tutkimisen ja niistä asianomaisen jäsenvaltion kanssa keskustelemisen vaati- masta ajasta johtuen sekä täytäntöönpanoasetuksen (EU) N:o 170/2013 II luvun 2 jakson asianmukaisen sovelta- misen varmistamiseksi. Kroatian toimittamien lisätietojen perusteella vaikuttaa siltä, etteivät täytäntöönpanoase- tuksella (EU) N:o 50/2014 jatketut määräajat ole riittäviä, minkä vuoksi niitä on edelleen pidennettävä. (3) — Sen vuoksi täytäntöönpanoasetusta (EU) N:o 170/2013 olisi muutettava. (4) — Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset, ON HYVÄKSYNYT TÄMÄN ASETUKSEN: 1 artikla Muutetaan täytäntöönpanoasetus (EU) N:o 170/2013 seuraavasti: 1) Korvataan 7 artiklan 1 kohdassa oleva päivämäärä ”30 päivä syyskuuta 2014” päivämäärällä ”31 päivä joulukuuta 2014”. 2) Korvataan 9 artiklan 1 kohdassa oleva päivämäärä ”30 päivä kesäkuuta 2015” päivämäärällä ”30 päivä syyskuuta 2015”. 3) Muutetaan 10 artikla seuraavasti: a) Korvataan päivämäärä ”30 päivä kesäkuuta 2015” päivämäärällä ”30 päivä syyskuuta 2015”; b) korvataan päivämäärä ”29 päivä helmikuuta 2016” päivämäärällä ”31 päivä toukokuuta 2016”. 4) Muutetaan 11 artikla seuraavasti: a) Korvataan 1 kohdassa päivämäärä ”30 päivä syyskuuta 2015” päivämäärällä ”31 päivä joulukuuta 2015”; b) korvataan 2 kohdan neljännessä alakohdassa ilmaisu ”30 päivään kesäkuuta 2015” ilmaisulla ”30 päivään syys- kuuta 2015”. (') EUVLL112, 24.4.2012, s. 10. (?) Komission täytäntöönpanoasetus (EU) N:o 170/2013, annettu 25 päivänä helmikuuta 2013, siirtymätoimenpiteistä sokerialalla Kroatian liittymisen vuoksi (EUVL L 55, 27.2.2013,s. 1). (?) Komission täytäntöönpanoasetus (EU) N:o 50/2014, annettu 20 päivänä tammikuuta 2014, siirtymätoimenpiteistä sokerialalla Kroatian liittymisen vuoksi annetun täytäntöönpanoasetuksen (EU) N:o 170/2013 muuttamisesta (EUVL L 16, 21.1.2014,s. 11).